**Michal Sersen** (s. 28. joulukuuta 1985 Gelnica, Tšekkoslovakia) on slovakialainen jääkiekkopuolustaja. Eliteprospects.com -sivuston Ulf Anderssonin mukaan hän on hyökkäävä puolustaja, joka on hyvä luistelemaan. Sersenillä on kuitenkin kehitettävää oman pään pelaamisessa.

Ura
---

### Seuraura

Sersen on HC Slovan Bratislavan kasvatti. Hän debytoi seuran Extraliga-joukkueessa kaudella 2002–2003, jolloin Sersen pelasi 17 runkosarjaottelua ilman tehopisteitä. QMJHL-joukkue Rimouski Océanic varasi hänet koko CHL:n varaustilaisuuden ensimmäisenä pelaajana kesällä 2003. Sersen oli kaikkien aikojen ensimmäinen slovakialainen CHL:n ykkösvaraus. Sersen siirtyi joukkueeseen kaudeksi 2003–2004, jolloin hän teki runkosarjan 45 ottelussa 25 tehopistettä. Sersen pelasi kauden aikana myös CHL Top Prospects Gamessa.

Pittsburgh Penguins varasi Sersenin viidennellä kierroksella 130. pelaajana NHL:n varaustilaisuudessa 2004. Kaudella 2004–2005 hän sijoittui tehoilla 9+33=42 QMJHL:n puolustajien pistepörssissä kahdeksanneksi. Sersen jakoi koko liigan pudotuspelien tehotilaston voiton joukkuetoverinsa Jean-Michel Bolducin kanssa lukemalla +15. Hän voitti kauden päätteeksi QMJHL:n mestaruuden, President's Cupin. Kaudeksi 2005–2006 Rimouski Océanic kauppasi Sersenin Québec Rempartsiin. Hän sijoittui tehoilla 22+57=79 koko QMJHL:n puolustajien pistepörssissä toiseksi edellään vain Moncton Wildcatsin Keith Yandle. Sersen voitti myös koko liigan tehotilaston lukemalla +56. Hänet valittiin QMJHL:n joulukuun 2005 kuukauden puolustajaksi ja kerran viikon puolustajaksi tammikuussa 2006. Sersen voitti kauden päätteeksi President's Cupin ja hänet valittiin QMJHL:n toiseen tähdistökentälliseen. Sersen voitti myös Memorial Cupin ja hänet valittiin turnauksen tähdistökentälliseen.

Kaudeksi 2006–2007 Sersen palasi kasvattajaseuraansa HC Slovan Bratislavaan, jossa hänen ensimmäinen kokonainen Extraliga-kautensa toi 42 runkosarjaottelussa tehot 1+4=5 ja 14 playoff-ottelussa yhden syöttöpisteen. Sersen voitti kauden päätteeksi Slovakian-mestaruuden. Kaudella 2007–2008 hän teki Extraligan runkosarjassa yhdeksän maalia ja 18 tehopistettä. Sersen oli Slovanin eniten maaleja tehnyt puolustaja. Hän jakoi liigan puolustajien maalipörssin toisen sijan kolmen muun pelaajan kanssa edellään vain HKm Zvolenin Ladislav Čierny. Sersen voitti kauden päätteeksi Slovakian-mestaruuden ja Sersen valittiin Extraligan tähdistökentälliseen. Kaudella 2009–2010 hän jakoi liigan pudotuspelien puolustajien pistepörssin voiton joukkuetoverinsa Jozef Kováčikin kanssa. Sersen eteni Slovanin kanssa finaaleihin, mutta mestaruuden vei kuitenkin HC Košice otteluvoitoin 4–2.

Sersen siirtyi kaudeksi 2010–2011 KHL-joukkue Avtomobilist Jekaterinburgin riveihin. Kaudeksi 2011–2012 hän siirtyi vuoden mittaisella sopimuksella Tšekin Extraligan HC Sparta Prahaan. Sersen oli joukkueen tehokkain puolustaja tehoilla 6+19=25, joilla hän sijoittui liigan puolustajien pistepörssissä neljänneksi. Sersen jatkoi kaudella 2012–2013 Tšekissä KHL-joukkue Lev Prahassa, joka kuitenkin kauppasi hänet lokakuun 2012 lopulla Sersenin aiempaan seuraan Avtomobilist Jekaterinburgiin. Vain päivää myöhemmin hänet kaupattiin ensimmäistä KHL-kauttaan pelanneeseen kasvattajaseuraansa HC Slovan Bratislavaan. Kolme seuraavaa kautta Sersen toimi joukkueen varakapteenina. Kaudella 2014–2015 hän oli Slovanin tehokkain puolustaja tehoilla 5+17=22. Huhtikuussa 2016 Sersen teki joukkueen kanssa kaksivuotisen jatkosopimuksen.

### Maajoukkueura

Sersen edusti Slovakiaa MM-kilpailuissa vuosina 2011, 2012, 2013, 2015 ja 2016, joista vuoden 2012 turnaus päättyi hopeaan. Vuoden 2013 turnauksessa hänet palkittiin Saksaa vastaan pelatun ottelun päätteeksi Slovakian ottelun parhaana pelaajana. Vuoden 2016 turnauksessa Sersen toimi joukkueensa varakapteenina. Hänet valittiin Slovakian joukkueeseen myös Sotšin olympiakisoihin 2014, mutta Sersen ei kuitenkaan toipunut ajoissa hänen joulukuussa 2013 saamastaan alavartalovammasta. Yhteensä Sersen on pelannut 102 A-maaottelua tehopistein 9+12=21.

Sersen pelasi myös alle 18-vuotiaiden MM-kilpailuissa vuonna 2003.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2002–2003 | HC Slovan Bratislava | SloEL | 17 | 0 | 0 | 0 | 0 | – | – | – | – | – |  |  |  |  |  |  | U18 | 7 | 0 | 1 | 1 | 8 |
| 2003–2004 | Rimouski Océanic | QMJHL | 45 | 7 | 18 | 25 | 30 | 9 | 1 | 5 | 6 | 6 |
| 2004–2005 | Rimouski Océanic | QMJHL | 67 | 9 | 33 | 42 | 74 | 13 | 0 | 8 | 8 | 18 |
|  | Rimouski Océanic | M-Cup | – | – | – | – | – | 5 | 0 | 0 | 0 | 8 |
| 2005–2006 | Québec Remparts | QMJHL | 63 | 22 | 57 | 79 | 76 | 23 | 3 | 18 | 21 | 36 | Kakkostähdistö |
|  | Québec Remparts | M-Cup | – | – | – | – | – | 4 | 1 | 2 | 3 | 2 | Ykköstähdistö |
| 2006–2007 | HC Slovan Bratislava | SloEL | 42 | 1 | 4 | 5 | 28 | 14 | 0 | 1 | 1 | 2 |
| 2007–2008 | HC Slovan Bratislava | SloEL | 54 | 9 | 9 | 18 | 58 | 18 | 1 | 2 | 3 | 6 | Ykköstähdistö |
| 2008–2009 | HC Slovan Bratislava | SloEL | 40 | 4 | 12 | 16 | 49 | – | – | – | – | – |
| 2009–2010 | HC Slovan Bratislava | SloEL | 41 | 3 | 8 | 11 | 32 | 15 | 2 | 8 | 10 | 28 |
| 2010–2011 | Avtomobilist Jekaterinburg | KHL | 51 | 3 | 8 | 11 | 48 | – | – | – | – | – |  |  |  |  |  |  | MM | 1 | 0 | 0 | 0 | 0 |
| 2011–2012 | HC Sparta Praha | ČEL | 52 | 6 | 19 | 25 | 59 | 5 | 1 | 1 | 2 | 6 |  |  |  |  |  |  | MM | 10 | 0 | 0 | 0 | 4 |
| 2012–2013 | Lev Praha | KHL | 12 | 1 | 0 | 1 | 6 | – | – | – | – | – |  |  |  |  |  |  | MM | 8 | 0 | 2 | 2 | 6 |
|  | HC Slovan Bratislava | KHL | 29 | 1 | 7 | 8 | 18 | 4 | 0 | 1 | 1 | 4 |
| 2013–2014 | HC Slovan Bratislava | KHL | 33 | 3 | 11 | 14 | 28 | – | – | – | – | – |
| 2014–2015 | HC Slovan Bratislava | KHL | 59 | 5 | 17 | 22 | 79 | – | – | – | – | – |  |  |  |  |  |  | MM | 7 | 1 | 1 | 2 | 2 |
| 2015–2016 | HC Slovan Bratislava | KHL | 57 | 4 | 8 | 12 | 57 | 4 | 0 | 0 | 0 | 29 |  |  |  |  |  |  | MM | 4 | 0 | 1 | 1 | 2 |
| 2016–2017 | HC Slovan Bratislava | KHL | 22 | 1 | 7 | 8 | 10 | – | – | – | – | – |  |  |  |  |  |  | MM | 7 | 0 | 1 | 1 | 4 |
|  | HC 05 Banská Bystrica | SloEL | 10 | 2 | 4 | 6 | 0 | 15 | 1 | 5 | 6 | 12 |
| 2017–2018 | HC Slovan Bratislava | KHL | 29 | 4 | 5 | 9 | 12 | – | – | – | – | – |
|  | HC 05 Banská Bystrica | SloEL | 2 | 0 | 0 | 0 | 0 | – | – | – | – | – |
| 2018–2019 | HC Slovan Bratislava | KHL | 62 | 4 | 9 | 13 | 33 | – | – | – | – | – |
| 2019–2020 | HC Slovan Bratislava | SloEL | 54 | 5 | 14 | 19 | 26 | – | – | – | – | – |
| 2020–2021 | HC Slovan Bratislava | SloEL | 43 | 1 | 15 | 16 | 32 | 10 | 0 | 2 | 2 | 10 |
| 2021–2022 | HC Slovan Bratislava | SloEL | 45 | 4 | 5 | 9 | 16 | 16 | 1 | 7 | 8 | 10 |
| 2022–2023 | HC Slovan Bratislava | SloEL | 50 | 1 | 6 | 7 | 53 | 6 | 0 | 2 | 2 | 0 |
| 11 kautta | yhteensä | SloEL | 398 | 30 | 77 | 107 | 294 | 94 | 5 | 27 | 32 | 68 |
| 8 kautta | yhteensä | KHL | 354 | 26 | 72 | 98 | 291 | 8 | 0 | 1 | 1 | 33 |
| 1 kausi | yhteensä | ČEL | 52 | 6 | 19 | 25 | 59 | 5 | 1 | 1 | 2 | 6 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Michal Sersen**.
* Michal Sersen The Internet Hockey Databasessa (englanniksi)
* Michal Sersen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Michal Sersen *Elite Prospects*. Everysport Media Group AB.  (englanniksi)
2. ↑  Defenzivu Sparty rozšiřují Jaroslav Kasík a Michal Sersen  6.6.2011. Praha:  HC Sparta Praha as. Viitattu 24.8.2016. (slovakiksi)
3. ↑  Sersen trejdován do Jekatěrinburgu  31.10.2012. Praha:  HC LEV Praha.  Arkistoitu 24.12.2013. Viitattu 24.8.2016. (tšekiksi)
4. ↑  Michal Sersen ďalšie dva roky v Slovane!  6.4.2016. HC SLOVAN.sk. Viitattu 24.8.2016. (slovakiksi)
5. ↑  BEST PLAYER OF THE GAME SELECTED BY THE TEAM (pdf)  19.5.2013. IIHF.  Arkistoitu 21.2.2016. Viitattu 25.8.2016. (englanniksi)
6. ↑  Slovakialla Sotšissa NHL-painotteinen joukkue *Jatkoaika.com*.  7.1.2014. Jatkoaika r.y. Viitattu 25.8.2016.
7. ↑  Injuries for Slovakia  30.1.2014. IIHF. Viitattu 25.8.2016. (englanniksi)